Калабона (езеро)

Езерото Калабона — суво солено езеро со многу мала вегетација, кое се наоѓа во регионот на Далечниот Север, Јужна Австралија. Езерото има површина од 160 км2 и се наоѓа приближно 120 километри југозападно од Камерон Корнер, спојката на Јужна Австралија, Квинсленд и Нов Јужен Велс. Познато е и како Малиган. Езерото е големо пронаоѓалиште на фосили од доцниот епоха плеистоцен. 

 Историја 
Првите сточари во оваа област биле браќата Раглес во 1881 година, кои се преселиле таму од северните планини Флиндерс, отворајќи ранч за овци. На сопственикот на ранчот во 1892 година, Ф. Б. Раглес, му биле прикажани голем број џиновски скелети внатре во сувата површина на езерото, откриени два дена претходно од страна на работник во ранчот по име Џеки Нолан. Музејот на Јужна Австралија испратиле вработен, господинот Х. Херст да го истражи местото. Четири месеци подоцна, резултатите биле доставени до музејот. 

По испитувањето на скелетите, била организирана експедиција финансирана од Сер Томас Елдер и Е. Ч. Стирлинг, директорот на Музејот на Јужна Австралија, а Херст го довел тимот назад на локацијата. По неколку посети, Стирлинг и АХК Цитц собрале голем број скелети од родовите Diprotodon и Dromornithidae. Областа била прогласена за фосилен резерват во 1901 година. Пристапот до областа е ограничен за посетителите.

 Статус на заштитено подрачје 
Езерото е заштитено подрачје.

 Регионален резерват Стржелецки 
Северниот крај на езерото Калабона е во рамките на границите на регионалниот резерват Стржелецки.

 Езерото Калабона како фосилен резерват 
Езерото Калабона е локација каде што кон крајот на 19 век од страна на Музејот на Јужна Австралија биле пронајдени артикулирани скелети на Diprotodon, изумрен вид на групата торбари. Се смета дека оваа локација има многу големо палеонтолошко значење. Фосилниот резерват бил посветен во 1901 година според државниот закон, кој е во сила, како Закон за крунски земјишта од 1929 година. Административната одговорност е на Музејот на Јужна Австралија.

Езерото било запишано во Културнонаследниот регистар на Јужна Австралија во февруари 1997 година, поради неговото големо палеонтолошко значење.

 Птици 
Езерото се наоѓа во границите на Значајното подрачје за птици на Стржелечки пустинските езера, идентификувано од страна на BirdLife International поради неговата важност за водните птици при задржување вода за време на поплавите.

 Наводи 

Категорија:Координати на Википодатоците
Категорија:Езера во Австралија